****

**ОБЩИНА ТРЯВНА**

**З А П О В Е Д**

**№ 407**

**гр. Трявна, 25.07.2019 г.**

# На основание чл.44, ал.2 от ЗМСМА, чл.14, ал.7 от ЗОС, във връзка с чл.101, ал.1, ал.3 от Наредбата за реда на придобиване, управление и разпореждане с общинско имущество и Решение №103/10.07.2019г. на Общински съвет Трявна

**НАРЕЖДАМ:**

**І.** **Откривам процедура** за провеждане на публично оповестен конкурс за отдаване под наем, за срок от 5 (пет) години, част от имот - публична общинска собственост, представляващ: ателие /работилница/ №5, с полезна площ от 9.00кв.м., находящо се на първи етаж от двуетажна сграда с идентификатор 73403.501.1392.1 по кадастралната карта и кадастралните регистри на гр.Трявна, общ.Трявна, обл.Габрово, одобрена със Заповед №РД-18-21/12.05.2010г. на изп.директор на АГКК гр.София, /АОС 50/31.08.1997г./ - Специализиран музей за резбарско и зографско изкуство, гр.Трявна, ул.”Ангел Кънчев” №7.

**ІІ. Конкурсът да се проведе при следните задължителни условия.**

**1.** Имотът да се използва за ателие /работилница/ за **художествена обработка на камък.**

**2.** Начална конкурсна месечна наемна цена в размер на **28.00лв**. без ДДС.

**3**. Върху предложената цена на конкурса се начислява ДДС в размер на 20%.

**4.** Наемната цена се актуализира едностранно от наемодателя ежегодно към датата на подписване на договора съгласно официалния инфлационен индекс на потребителските цени, определен от НСИ и при промяна на Тарифата за определяне началния /минимален/ размер на месечния наем за 1 кв. м. полезна площ, при предоставяне на общинска собственост под наем, в лева.

**5.** След сключване на договора за наем, същия подлежи на вписване в Служба по вписванията гр. Трявна на основание чл.112, буква „е“ от Закон за собствеността и чл. 4, буква „е“ от Правилник за вписванията, като задължението и разходите по вписването са за сметка на Наемателя.

**6.** Освен задължителните документи, участниците в публично оповестения конкурс трябва да представят и:

6.1 Копие от майсторско свидетелство или друг документ, удостоверяващ професионалната квалификация на кандидата или неговия собственик или управител, съобразно предназначението на работилницата /ателието/.

 6.2 Концепция за развитие на занаята за срока на договора, съобразно предназначението на работилницата /ателието/.

Концепцията следва задължително да съдържа следните елементи:

- разнообразие на продуктите и атрактивност на представяне на занаята пред туристите и гостите на града;

- предложение за съвместна работа със «Специализирания музей за резбарско и зографско изкуство» и Община Трявна;

- получени награди от участие в специализирани изложби, пленери и други подобни прояви, доказани с копие от свидетелства и други материали;

- визия за бъдещото развитие и представяне на занаята / участие в изложби, пленери и други подобни изяви /;

- друго / по преценка на кандидата /.

 6.3. Предложение за месечна наемна цена, поставено в отделен запечатан плик.

**7.** Утвърждавам конкурсна документация, която е на стойност 50.00 лева без ДДС и се закупува от деловодството на Община Трявна до 17.00 часа на  **29.08.2019г**., срещу квитанция за внесена сума от касата на Общината.

**8.** Депозит за участие в конкурса – трикратния размер на началната месечна конкурсна цена в размер на **84.00лв**., се внася до 16.30 часа на **13.09.2019г**. по Банкова сметка – Банка ДСК АД - Община Трявна, IBAN: BG81STSA93003304591237, BIC: STSABGSF или на касата на Община Трявна, стая №307.

**9.** Оглед на имотите, всеки работен ден от 10.00 до 12.00 часа, след закупуване на конкурсна документация.

**10.** Предложения за участие в конкурса се подават до 17.00ч. на **13.09.2019г.** в деловодството на Община Трявна в запечатан непрозрачен плик. Върху плика се отбелязва името на участника, адрес за кореспонденция, телефон, е-mail и наименованието на предмета на конкурса. Ценовата оферта да е в отделен запечатан плик към предложението за участие и се отваря и оповестява от Комисията заедно с оповестяване на другите документи от офертата.

 **11.** Публично оповестеният конкурс ще се проведе на **18.09.2019г. от 14.00 ч.** в сградата на Община Трявна.

**12.** Конкурсът ще се проведе по реда на Наредбата за реда на придобиване, управление и разпореждане с общинско имущество.

**13.** В конкурса може да участва всяко ЕТ или юридическо лице, регистрирани като търговци по Търговския закон, или лица регистрирани по ЗЮЛНЦ, както и физическо лице упражняващо занаятчийска дейност и вписано в регистър БУЛСТАТ.

**ІІІ. Критерии за оценка на представените оферти.**

**1.** Предлагана месечна наемна цена без ДДС, не по-ниска от началната обявена /Оц /. Участникът предложил най-висока цена получава 45 точки.

За всяка следваща предложена по-ниска цена участникът получава с 5 точки по-малко. Ако двама или повече участника са предложили еднаква цена им се присъждат еднакъв брой точки.

**2.** Оценка на представената концепция – до 55 точки / Ок /.

 Най-висока оценка - 55 точки, получава участникът, който най – ясно, конкретно и реалистично е разработил концепцията за развитие на занаята и е представил доказателства за получени награди от участие в специализирани изложби, пленери и други подобни прояви, доказани с копие от свидетелства и други материали, съгласно изискванията описани в т.6.2.

Участник, чиято разработка на концепцията е по-слаба, в сравнение с предходната- получава с 5 т. по-малко и така до изчерпване на всички оферти.

Общата оценка на всички допуснати в конкурса кандидати се определя като сбор от точките по отделните критерии.

Оо = Оц + Ок

За спечелил се обявява участникът, получил най-много точки.

При равен брой точки на I-во място се класира участникът получил по-висок брой точки на показателя с по-голяма тежест (концепцията) .

**IV. Утвърждавам конкурсна документация, включваща:**

* Заявление за участие – по образец;
* Заповед за откриване на процедура за провеждане на публично оповестен конкурс;
* Решение №103/10.07.2019г. на ОбС - Трявна;
* Извадка от Наредбата за реда на придобиване, управление и разпореждане с общинско имущество за условията за провеждане на публичен търг и публично оповестен конкурс;
* Списък на изискуемите документи за участие;
* Образец на декларация за извършен оглед на имота;
* Образец на декларация за запознаване с условията за провеждане на публично оповестен конкурс;
* Образец на декларация за обработка на лични данни**.**
* Образец на декларация, че кандидатът не е обявен в несъстоятелност, в производство за обявяване в несъстоятелност или се намира в ликвидация.
* Ценово предложение - оферта на участника

 **V.** **Изискуеми документи поставени и запечатани в непрозрачен плик:** Върху плика се отбелязва името на участника или името на упълномощеното лице, адрес за кореспонденция, телефон, е-mail и наименованието на предмета на конкурса. В плика участникът поставя два плика, всеки от които обозначен, с посочено цялостно наименованието на предмета на конкурса, подпис и печат /когато е приложимо/ на участника/ представляващя участника, както следва:

**„ Плик №1“** – съдържа следните изискващи се документи, съгласно настоящата заповед на кмета за насрочване на конкурса, като всеки документ следва да е с поставени подпис и печат (когато е приложимо) на участника/представляващия участника;

1. Заявление за участие в публично оповестения конкурс.

2. Декларация за извършен оглед на обекта отдаван под наем.

3. Документ за внесен депозит за участие в публично оповестения конкурс.

4. Документ за внесена сума за закупена конкурсна документация.

5. Удостоверение от НАП, че **физическото или юридическото** лице, няма задължения към държавата, по смисъла на чл. 162, ал. 2 от Данъчно-осигурителния процесуален кодекс (ДОПК), установени с влязъл в сила акт на компетентен орган за публично вземане, освен ако е допуснато разсрочване или отсрочване на задълженията.

6. Нотариално заверено пълномощно за участие в публично оповестения конкурс /при участие на пълномощник/.

7. Декларация за запознаване с условията за провеждане на публично оповестен конкурс.

8. Декларация за съгласие за обработка на лични данни.

9. Посочен ЕИК съгл. чл. 23, ал. 6 от ЗТР за физически и юридически лица, регистрирани по търговския закон или ЕИК за лица регистрирани по БУЛСТАТ **(заверено копие)**.

 10. Декларация, че кандидатът не е обявен в несъстоятелност, в производство за обявяване в несъстоятелност или се намира в ликвидация (отнася се за ЕТ или юридическо лице, регистрирани по Търговския закон) .

 11. Концепция, съответстваща на посочените в настоящата заповед подкритерии за оценка.

Документа по т.5 трябва да е с дата на издаване, предшестваща датата на конкурса не повече от 1 месец или да са в срок на тяхната валидност, когато такава е изрично записана в тях. Заверката на верността на копието се извършва с подпис и печат на кандидата. При представяне на заверено копие, кандидатът представя за проверка пред комисията оригинала на съответния документ.

 **„Плик №2“** - съдържа ценово предложение-оферта - с посочено цялостното наименование на предмета на конкурса, предлаганата цена с ДДС и без ДДС (цифром и словом), подпис и печат (когато е приложимо) на участника.

**VI. Не се допускат до участие в публично оповестения конкурс кандидати, които не са представили** някои от изискуемите документи и / или при наличие на следните обстоятелства:

* кандидатът е обявен в несъстоятелност, в производство за обявяване в несъстоятелност или се намира в ликвидация;
* когато кандидатът има парични задължения към държавата, по смисъла на чл.162, ал.2 от Данъчно-осигурителния процесуален кодекс (ДОПК), установени с влязъл в сила акт на компетентен орган за публично вземане, освен ако е допуснато разсрочване или отсрочване на задълженията;
* при наличие на обстоятелствата за отстраняване на участник посочени в Наредбата за реда на придобиване, управление и разпореждане с общинско имущество;
* изискуемите документи не са поставени в запечатан, непрозрачен плик и/или върху плика не е отбелязано името на участника или името на упълномощеното лице, адрес за кореспонденция, телефон, е-mail и наименованието на предмета на конкурса.
* конкурсната документация е закупена след обявения срок;
* депозита за участие е внесен след обявения срок;
* не отговарят на други условия поставени като изисквания в процедурата.

**VII.** **При не провеждане на** **публично оповестения конкурс**, срока на конкурса се удължава както следва: Документи за участие ще се закупуват до 17.00 часа на 27.09.2019г. Депозитът ще се внася до 16.30 часа на 04.10.2019г. Предложения за участие в конкурса ще се подават до 17.00ч. на 04.10.2019г. в стая № 102 в Община Трявна. Конкурсът ще се проведе на **08.10.2019г.** **от 14.00** часа в сградата на Община Трявна.

Препис от заповедта да се връчи на Дирекция СДУР и Дирекция ФСАО за сведение и изпълнение.

Настоящата заповед подлежи на публикуване в местен вестник и на интернет страницата на общината. Същата да се обяви на публично място в сградата на общинска администрация.

**ДОНЧО ЗАХАРИЕВ,**

*Кмет на община Трявна*